3 การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

       สินค้าหลักของบริษัทและบริษัทย่อยแบ่งเป็น

       (ก.) สินค้าส่งขายต่างประเทศ :-

       (1) อาหารทะเลแช่แข็ง ผลิตที่ บริษัท ซีฮอร์ส จำกัด(มหาชน) ที่จังหวัด

      สงขลา และ บริษัท ซีฮอร์ส จำกัด(มหาชน) สาขาดอนสัก จ. สุราษฏร์ธานี

       - กุ้งแช่แข็ง : กุ้งกุลาดำ, กุ้งแช่บ๊วย, กุ้งโอคั๊ก และอื่น ๆ

       - ปลาหมึกแช่แข็ง : หมึกกระดอง, หมึกสาย, หมึกกล้วย,หมึกหอม

       - ปลาแช่แข็ง : ปลาตาโต, ปลาข้างเหลือง, ปลาหลังเขียว,

       ปลาทู,ปลาหนวดฤาษี

             - กั้ง : กั้งกระดาน

       ลักษณะของลูกค้า ส่วนใหญ่เป็นผู้นำเข้าที่มีห้องเย็น(COLD STORAGE) เป็นของตนเอง
มีบางส่วนที่เช่าห้องเย็นเท่านั้น เพราะการสั่งซื้อจากบริษัทฯ จะต้องสั่งซื้ออย่างน้อยเป็นปริมาณ 1
ตู้คอนเทนเนอร์ (CONTAINER) ซึ่งตู้คอนเทนเนอร์ จะมีความจุตั้งแต่ 10 ตันขึ้นไป
(ตู้ขนาดความยาว 20 ฟุต มีความจุ 10-12 ตัน และตู้ขนาดความยาว 40 ฟุต มีความจุ 22-28
ตัน) โดยลูกค้าทั้งหมดนี้ จะทำการขายสินค้าต่ออีกครั้ง โดยการขายปลีกให้แก่ลูกค้ารายย่อย
ได้แก่ภัตตาคาร, ร้านอาหาร, ร้านจำหน่ายอาหารทะเลและ SUPERMARKET ต่อไป
หรือบางครั้งก็เป็นการสั่งตรงจาก SUPERMARKET หรือร้านจำหน่ายอาหารทะเลโดยตรง
ถ้ามีความต้องการที่มีปริมาณค่อนข้างมาก (อย่างน้อยเท่ากับความจุ 1 ตู้คอนเทนเนอร์)
ซึ่งการขายจะมีทั้ง BRAND ของบริษัทฯ เป็นส่วนใหญ่และมี BRAND ของลูกค้าบ้างเล็กน้อย

  

       (2) อาหารทะเลบรรจุกระป๋อง (ผลิตที่ บริษัท ซีฮอร์ส จำกัด(มหาชน)  ที่ จ. สงขลา
เพียงแห่งเดียว)

       - กุ้งทรายในน้ำเกลือ

       - หอยลายในน้ำเกลือ

       - ปลาซาร์ดีนในซอสมะเขือเทศ/ในน้ำมันถั่วเหลือง

       - ปลาทูแมคเคลเรลในซอสมะเขือเทศ/ในน้ำมันถั่วเหลือง

  - ปลาซาร์ดีนสำหรับสัตว์เลี้ยง

ลักษณะของลูกค้า เป็นผู้นำเข้าที่มีคลังสินค้า เป็นของตนเอง และเช่าคลังสินค้าของบุคคลอื่น
การสั่งซื้อจะต้องมีปริมาณความจุอย่างน้อย 1 ตู้คอนเทนเนอร์ เช่นเดียวกับอาหารทะเลแช่แข็ง
โดยลูกค้าเหล่านี้จะทำการขายปลีก สู่ร้านค้า และ SUPERMARKET ต่อไป
การขายส่วนใหญ่จะผลิตตาม BRAND และความต้องการของลูกค้าเป็นหลัก
(แต่ละประเทศมีความแตกต่างกันในเรื่องของรสชาติ เช่นบางประเทศชอบปลาในซอส
บางประเทศชอบปลาในน้ำมันพืช)

       (ข.) สินค้าส่งขายในประเทศ (มีการขายทั้ง บริษัท ซีฮอร์ส จำกัด(มหาชน)และ บริษัท
ขอนแก่นคอร์เปอเรชั่น (1990) จำกัด)

       (1) อาหารทะเลแช่แข็ง ซึ่งประกอบด้วย :-

       - ปลาทูและปลาทะเลทั้งตัว

  - หัวหมึกหอม, หัวหมึกกระดอง

ลักษณะลูกค้าส่วนใหญ่ของบริษัท ซีฮอร์ส จำกัด(มหาชน) เป็นลูกค้ารายย่อย
การสั่งซื้อตามความต้องการของลูกค้า ว่าจะซื้อปริมาณเท่าไร
โดยลูกค้าส่วนใหญ่จะเป็นพ่อค้าคนกลาง เพื่อส่งขายยังร้านอาหาร แถบจังหวัดสงขลาและใกล้เคียง
ซึ่งลักษณะจะเหมือนกับ บริษัท ขอนแก่นคอร์เปอเรชั่น (1990) จำกัด โดยลูกค้าของบริษัท
ขอนแก่นคอร์เปอเรชั่น จะอยู่แถบจังหวัดภาคอีสานตอนบน เช่น ขอนแก่น เลย อุดรธานี

(2) อาหารทะเลกระป๋อง ซึ่งประกอบด้วย :-

-   ปลาซาร์ดีนในซอสมะเขือเทศ

-   ปลาทูแมคเคลเรลในซอสมะเขือเทศ

  ลักษณะของลูกค้าส่วนใหญ่เป็นรายปลีกย่อย และมีการสั่งซื้อเพียงเล็กน้อยเพราะทางบริษัท

เพิ่งจะมาเริ่มทดลองทำตลาดในประเทศ

(ค.) สิทธิหรือข้อจำกัดในการประกอบธุรกิจ

      

       (1) บัตรส่งเสริมการลงทุน

      

       บริษัทได้รับสิทธิประโยชน์ตามบัตรส่งเสริมการลงทุนเลขที่ 1097/สอ./2530 ลงวันที่ 25
มิถุนายน 2530 และฉบับแก้ไขเพิ่มเติมเลขที่ 4069/2531 (C2-1097/สอ./2530) ลงวันที่ 29
กุมภาพันธ์ 2531 ในกิจการผลิตสัตว์น้ำทะเลแช่แข็งเพื่อการส่งออกประเภท 5.49
การผลิตผลิตภัณฑ์เพื่อการส่งออกเป็นส่วนใหญ่ เลขที่ 1008/สอ./2532 ลงวันที่ 9 มกราคม 2532
ในกิจการผลิตอาหารทะเลบรรจุกระป๋องเพื่อการส่งออกประเภท  5.53
การผลิตอาหารทะเลบรรจุกระป๋องเพื่อการส่งออก เลขที่ 1216/สอ./2533 ลงวันที่ 24 พฤษภาคม
2533 ในกิจการห้องเย็นผลิตสัตว์น้ำแช่แข็งประเภท 6.8 กิจการห้องเย็นเลขที่ 1055/2535
ลงวันที่ 25 มีนาคม 2535 ในกิจการผลิตสัตว์น้ำแช่แข็งประเภท 6.8  กิจการห้องเย็น
และบริษัทได้รับบัตรส่งเสริมการลงทุนเลขที่ 1109/สอ.2535 ลงวันที่ 16  มิถุนายน 2535
ซึ่งเป็นการรับโอนกิจการจากบริษัท ดอนสักอุตสาหกรรม จำกัด
ให้ได้รับสิทธิประโยชน์เท่าที่ยังเหลืออยู่เดิมตามบัตรส่งเสริมการลงทุน เลขที่ 1052/สอ./2533
ลงวันที่ 30 มกราคม 2533 ที่สำคัญคือให้ได้รับอนุญาตให้หัก
เงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออก
เป็นระยะเวลา 10 ปีนับแต่วันที่มีรายได้จากการประกอบกิจการได้รับยกเว้นภาษีเงินได้นิติบุคคล
เป็นเวลา 7 ปี นับแต่วันที่เริ่มมีรายได้จากการประกอบกิจการ
ได้รับยกเว้นไม่ต้องนำเงินปันผลจากกิจการที่ได้รับการส่งเสริม
ไปรวมคำนวณเพื่อเสียภาษีเงินได้ตลอดระยะเวลาที่ บริษัทฯ ได้รับยกเว้นภาษีเงินได้นิติบุคคล
ได้รับลดหย่อนภาษีเงินได้นิติบุคคลร้อยละ 50 ของอัตราปกติ มีกำหนด 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล เป็นต้น

      

       บริษัทได้รับสิทธิและผลประโยชน์ตามบัตรส่งเสริมการลงทุนเลขที่ 1305/2541 ลงวันที่ 6
กรกฎาคม 2541 ในกิจการผลิตอาหารทะเลและอาหารสัตว์บรรจุภาชนะผนึก ประเภท 1.8
การผลิตอาหาร และประเภท 1.16 การผลิตอาหารสัตว์ โดยได้รับสิทธิและประโยชน์
และปฏิบัติตามเงื่อนไขที่สำคัญ คือ ยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดเวลา 8 ปี
ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณภาษีเงินได้นิติบุคคล
ได้ลดหย่อนภาษีเงินได้นิติบุคคลสำหรับกำไรสุทธิ ที่ได้รับการลงทุนในอัตราร้อยละห้าสิบของอัตราปกติ
มีกำหนดเวลา 5 ปี นับจากวันที่พ้นกำหนดระยะเวลาที่ได้ยกเว้นภาษีเงินได้นิติบุคคล
ให้ได้รับอนุญาตให้หักค่าขนส่ง  ค่าไฟฟ้า ค่าประปา สองเท่าของค่าใช้จ่ายดังกล่าว เป็นระยะเวลา
10 ปี และให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้า
ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปี เป็นต้น

  

       บริษัทได้รับสิทธิ และประโยชน์ตามบัตรส่งเสริมการลงทุน เลขที่ 1222/2541 ลงวันที่ 25
พฤษภาคม 2541 ในกิจการผลิตสัตว์น้ำแช่แข็ง ประเภท 1.8 การผลิตอาหารและประเภท 1.16
การผลิตอาหาร โดยได้รับสิทธิและประโยชน์ และปฏิบัติตามเงื่อนไขที่สำคัญ
คือยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา 8 ปี
ยกเว้นไม้ต้องนำเงินปันผลจากกิจการที่ได้รับการส่งเสริมไปคำนวณ ภาษีเงินได้นิติบุคคล
ให้ลดหย่อนภาษีเงินได้นิติบุคคลสำหรับกำไรสุทธิ
ที่ได้รับการลงทุนในอัตราร้อยละห้าสิบของอัตราปกติมีกำหนดเวลา 5 ปี นับจากวันที่พ้นกำหนด
ระยะเวลาที่ได้ยกเว้นภาษีเงินได้นิติบุคคล ให้ได้รับอนุญาตให้หักค่าขนส่ง ค่าไฟฟ้า ค่าประปา
สองเท่าของค่าใช้จ่ายดังกล่าว เป็นระยะเวลา 10 ปี
และอนุญาตให้หักเงินได้พึงประเมินเป็นจำนวนเท่ากับร้อยละห้า
ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปีเป็นต้น     

       บริษัทได้รับสิทธิและประโยชน์ตามบัตรส่งเสริมการลงทุน เลขที่
1198/2541 ในกิจการผลิตสัตว์น้ำแช่แข็ง ประเภท 1.8 การผลิตอาหาร ได้รับสิทธิและประโยชน์
และปฏิบัติตามเงื่อนไขที่สำคัญ คือ ยกเว้นเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดระยะเวลา 8 ปี
ยกเว้นไม่ต้องนำเงินปันผลจากกิจการที่ได้รับการส่งเสริมไปคำนวณภาษีเงินได้นิติบุคคล
ให้ลดหย่อนภาษีเงินได้นิติบุคคล ให้ลดหย่อนภาษีเงินได้นิติบุคคลสำหรับกำไรสุทธิ
ที่ได้รับการลงทุนในอัตราร้อยละห้าสิบของอัตราปกติ มีกำหนดเวลา 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล ให้ได้รับอนุญาตให้หักค่าขนส่ง
ค่าไฟฟ้า ค่าประปา สองเท่าของค่าใช้จ่ายดังกล่าว เป็นระยะเวลา10 ปี
และให้ได้รับอนุญาตให้หักเงินได้พึงประเมินเป็นจำนวนร้อยละห้า
ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปี เป็นต้น

      

ยอดขายในประเทศและต่างประเทศแยกตามส่วนงานธุรกิจที่ได้รับการส่งเสริมและไม่ได้รับการส่งเสริม

การลงทุนสำหรับปี สิ้นสุดวันที่ 31 ธันวาคม 2543 และ 2542 ซึ่งประกอบด้วย

ปี 2543 (หน่วย : พันบาท)

ส่วนงานอาหารทะเลแช่แข็ง ส่วนงานอาหารทะลกระป๋อง

ในประเทศ ต่างประเทศ รวม ในประเทศ ต่างประเทศ รวม รวมทั้งสิ้น

ธุรกิจที่ได้รับการส่งเสริม 8,127 712,127 720,254 6,507 144,343 150,850 871,104

ธุรกิจที่ไม่ได้รับการส่งเสริม - - - - - - -

รวม 8,127 712,127 720,254 6,507 144,343 150,850 871,104

ปี 2542

ธุรกิจที่ได้รับการส่งเสริม 15,288 757,048 72,336 6,625 185,970 222,595 994,931

ธุรกิจที่ไม่ได้รับการส่งเสริม - - - 6,716 3,232 9,948 9,948

รวม 15,288 757,048 772,336 43,341 189,202 232,543 1,004,879

(2) สิทธิอื่น     

       ไม่มี

      

(3) ข้อจำกัดในการประกอบธุรกิจ

       การตัดสิทธิ GSP (GENERALIZED SYSTEM OF PREFERENCE) ที่ให้แก่ประเทศไทย
จาก

สหภาพยุโรป โดยเริ่มตั้งแต่ปี 2542 เป็นต้นไป
จะเป็นข้อจำกัดที่สำคัญอย่างหนึ่งในการประกอบธุรกิจส่งออกอาหารทะเลจากประเทศไทย
ไปสู่สหภาพยุโรป เพราะว่าขณะที่ประเทศไทยถูกตัดสิทธิ GSP นั้น ประเทศคู่แข่งขันกับประเทศไทย
เช่น อินเดีย, มาเลเซีย, เวียดนาม และอื่น ๆ ยังคงที่จะได้รับสิทธิอันนี้
จึงมีผลทำให้ผู้นำเข้าสินค้าอาหารทะเลจากประเทศไทย มาสู่สหภาพยุโรป
จะต้องเสียภาษีนำเข้าในพิกัดเต็มอัตรา ซึ่งถ้าคิดเป็นต้นทุนแล้ว จะต้องมีต้นทุนที่สูงกว่า
ที่จะนำเข้าสินค้าจากประเทศมาเลเซีย เวียดนาม อินเดียและอื่น ๆ
ดังตารางเปรียบเทียบข้างล่างนี้แสดงถึงอัตราภาษี การนำเข้าที่ผู้นำเข้าจะต้องจ่ายตั้งแต่ 1
มกราคม พ.ศ. 2542 เป็นต้นไป

+------------------------+----------------------+---------------------+
| ประเทศ                 | ม                    | ไทย                 |
|                        | าเลเซีย/อินเดีย/เวียดนาม |                     |
+------------------------+----------------------+---------------------+
| สินค้า                   |                      |                     |
+------------------------+----------------------+---------------------+
| กุ้งกุลาดำติดหัว(HEAD-ON    | 4.6 %                | 12%                 |
| BLACK TIGER SHRIMPS)   |                      |                     |
+------------------------+----------------------+---------------------+
| หมึกสาย/หมึกกระดอง       | 2.8 %                | 8 %                 |
|                        |                      |                     |
| (OCTOPUS/CUTTLEEISH)   |                      |                     |
+------------------------+----------------------+---------------------+
| หมึกกล้วย                | 4.2 %                | 6 %                 |
|                        |                      |                     |
| (SQUIDS)               |                      |                     |
+------------------------+----------------------+---------------------+

การตัดสิทธิ GSP แก่ประเทศไทย ตั้งแต่ปี 2542
อาจจะเป็นข้อจำกัดในการส่งสินค้าไปสู่สหภาพยุโรปของประเทศไทย โดยเฉพาะ บริษัท ซีฮอร์ส
จำกัด(มหาชน) เพราะปัจจุบัน ตลาดหลักของบริษัทฯ คือสหภาพยุโรป เพราะฉะนั้นทางบริษัทฯ
ได้กำลังพยายามที่จะหาตลาดใหม่มาทดแทนในส่วนนี้ ที่จะหายไป
เพื่อที่จะสามารถรักษาระดับกำลังการผลิตและยอดขายที่เป็นอยู่ในปัจจุบันให้มากที่สุด

3.2 การตลาดและภาวะการแข่งขัน

1.  การตลาด

1.1 กลยุทธในการแข่งขัน

            ภายใต้ภาวะอุตสาหกรรมที่เป็นอยู่ในปัจจุบัน
ทางบริษัทตั้งเป้าที่จะขยายตลาดไปสู่ประเทศใหม่ๆ ที่ปลอดภัยจากการกีดกันทางการค้า เช่น เกาหลี
จีน และออสเตรเลีย การผูกสัมพันธ์กับพันธมิตรคู่ค้าต่างประเทศ
การขายโดยตรงที่จะถึงลูกค้าปลายทางโดยผ่านคนกลางให้น้อยที่สุด
ก็เป็นสิ่งที่บริษัทจะคงดำเนินการต่อไป

  จุดเด่น : ทางบริษัทฯ มีลูกค้าที่ได้มีการซื้อขายมาเป็นเวลานาน โดยส่วนใหญ่ ซึ่งในส่วน
  ความสัมพันธ์อันนี้ทำให้ทางบริษัทฯ สามารถคงส่วนแบ่งตลาดเดิม ๆ ไว้ได้

  จุดด้อย : เนื่องจากตลาดหลัก ของบริษัทฯ เป็นตลาดยุโรป การตัด GSP (GERNERALIZED

  SYSTEM PREFERENCE) จากสหภาพยุโรป ตั้งแต่ปี พ.ศ. 2542 เป็นต้นไป อาจจะมี

  ผลกระทบต่อกับตลาดของบริษัทฯ ถึงแม้ว่าลูกค้าเหล่านี้จะเป็นลูกค้าที่ผูกพันกันมา

  นานก็ตาม แต่ในช่วงปลายปี 2542 ทางบริษัทฯ ได้เริ่มที่จะส่งออกกุ้งแช่แข็งไปยัง

  ประเทศสหรัฐอเมริกาและไต้หวันเพื่อที่จะกระจายตลาดและเป็นการลดปัญหาการตัด

  สิทธิ GSP จากสหภาพยุโรป ที่กระทบกับทางบริษัทได้บ้าง

นโยบายการตั้งราคา : จะมีการให้ราคาลูกค้าที่ซื้อโดยตรง
และหรือปริมาณมากที่ถูกกว่าลูกค้าซื้อผ่าน

  AGENTS ทั้งหลาย เพราะทางบริษัทฯ จะต้องจ่ายค่า COMMISSION ให้กับ

  AGENTS ด้วย

1.2 การจำหน่ายและช่องทางการจัดจำหน่าย

  : บริษัท ซีฮอร์ส จำกัด(มหาชน)

  การจำหน่าย ทางบริษัทฯ มีแผนก MARKETING ของบริษัทฯ เอง ซึ่งทำการ

  ติดต่อจำหน่ายสินค้าแก่ลูกค้าโดยทั่วไปทั้งตลาดภายในประเทศ

  และภายนอกประเทศ โดยมีวิธีการจำหน่าย 2 วิธี คือ ขายโดย

  ตรงแก่ลูกค้าปลายทาง และขายผ่าน AGENTS มีสัดส่วนการ

       ขายอยู่ที่ 50 : 50

       ผู้แทนจำหน่าย ทางบริษัทฯ ไม่มีการแต่งตั้งผู้แทนจำหน่ายอย่างเป็นทางการแต่

อย่างใด

: บริษัท ขอนแก่นคอร์ปอเรชั่น (1990) จำกัด

       การจำหน่าย ทางบริษัทฯ มีการจำหน่ายโดยตรงกับลูกค้าปลายทางคือร้าน
อาหารและภัตตาคาร

ผู้แทนจำหน่าย ไม่มี

      

1.3 ลักษณะของลูกค้าและความสัมพันธ์ระหว่างลูกค้ากับบริษัทหรือบริษัทย่อย

    ลูกค้ามีทั้งซื้อโดยตรงและผ่านทาง AGENT ลูกค้าส่วนใหญ่มีความสัมพันธ์กับบริษัทฯมาเป็นเวลานาน

ลูกค้าส่วนใหญ่ที่นำเข้า จะนำสินค้าไปขายปลีกให้กับร้านอาหารภัตตาคาร, SUPERMARKET และลูกค้าบาง

 ส่วนเป็นร้านอาหาร หรือ SUPERMARKET เอง

สัดส่วนการขายให้ลูกค้า 10 รายแรก 3 ปี ที่ผ่านมา(ตามมูลค่า)

ปี 2543 ปี 2542 ปี 2541

ลูกค้ารายใหญ่ 10 รายแรกต่อ

ยอดขายรวม 41.16% 46.51% 42%

จะเห็นได้ว่าสัดส่วนการขายให้กับลูกค้ารายใหญ่ 10 รายแรก ของบริษัทฯ โดยเฉลี่ย
จะเกือบประมาณ 60% ของยอดขายรวม เพราะฉะนั้น บริษัทฯ จะมีผลกระทบอย่างสูง
หากสูญเสียลูกค้าดังกล่าว (ทางบริษัทฯ ไม่มีการขายสินค้าให้กับลูกค้ารายหนึ่งรายใดเกิน 30%
ของยอดขายรวมในแต่ละปีของ 3 ปีที่ผ่านมา)

       1.4 ผลของฤดูกาลที่กระทบต่อการดำเนินธุรกิจของบริษัทหรือบริษัทย่อย

      

       วัตถุดิบที่ใช้ในการผลิตนั้นเป็นไปตามฤดูกาลที่รับแตกต่างกัน
ดังนั้นเพื่อให้ธุรกิจสามารถดำเนินได้อย่างต่อเนื่องตลอดไป
บริษัทฯจึงได้พยายามกระจายแหล่งรับวัตถุดิบ และแยกชนิดของสินค้าให้หลายชนิดเพื่อช่วยลดผลกระทบของฤดูกาล
เช่น ในช่วงที่มีมรสุมทาง ด้านอ่าวไทย (พฤศจิกายน - เมษายน)
ก็จะหันไปหาแหล่งวัตถุดิบทางฝั่งอันดามันในทางกลับกัน ในช่วงที่มีมรสุมทางด้านอันดามัน
(พฤศจิกายน - ธันวาคม) ก็จะหันไปหาแหล่งวัตถุดิบทางฝั่งอ่าวไทยแทน
และยังได้อาศัยวัตถุดิบที่ได้จากการเพาะเลี้ยงซึ่งสามารถหาได้ตลอดทั้งปี
การสั่งวัตถุดิบจากต่างประเทศเพื่อมาป้อนโรงงานในช่วงซึ่งไม่ใช่ฤดูกาลก็เป็นอีกวิธีหนึ่งซึ่งทางบริษัทได้ดำเนินการอยู่
เพื่อที่จะได้มีวัตถุดิบป้อนโรงงานอย่างสม่ำเสมอ อย่างไรก็ตาม ในสภาพแวดล้อมปัจจุบัน
ที่มีการเปลี่ยนแปลงทางธรรมชาติทำให้ฤดูกาลจับสัตว์ทะเลได้มีการเปลี่ยนแปลงไป ทางบริษัทฯ
ก็ได้มีการเก็บ STOCK วัตถุดิบที่มีปริมาณการใช้ผลิตอย่างสม่ำเสมอ และได้มีการสร้างห้องเย็น
(COLD STORAGE) ความจุ 400 ตัน ซึ่งจะแล้วเสร็สในช่วงเดือน เมษายน 2544

เพื่อใช้เก็บวัตถุดิบในช่วงที่วัตถุดิบมีมาก และราคาถูก
เพื่อที่จะนำมาใช้ในการผลิตในช่วงที่ขาดแคลนวัตถุดิบ ซึ่งจะเป็นการผ่อนคลายปัญหาได้อีกวิธีหนึ่ง

(2) ภาวะการแข่งขัน

       อุตสาหกรรมส่งออกของประเทศไทย เริ่มมีแนวโน้มที่ดีขึ้นตั้งแต่วันที่ 2 กรกฎาคม 2540
เมื่อรัฐบาลได้

ประกาศเปลี่ยนแปลงระบบการแลกเปลี่ยนทางการเงิน
โดยรัฐบาลได้ผลดีการที่ค่าเงินบาทอ่อนตัวลงซึ่งตลอดช่วง

ปี 2543 ค่าเงินบาทได้มีการเปลี่ยนแปลงในทิศทางอ่อนตัวลงมากกว่าปี 2542(โดยเฉลี่ย)
ทำให้ศักยภาพของผู้ส่ง

ออกมีเพิ่มมากขึ้นเมื่อเปรียบเทียบกับผู้ส่งออกประเทศอื่นๆ อย่างไรก็ตาม
สำหรับผู้ประกอบอาหารทะเล ทั้งอาหาร

ทะเลแช่แข็งและอาหารทะเลบรรจุกระป๋อง ปัจจุบันได้รับผลกระทบอย่างสูงจากการกีดกันทางการค้า
ไม่ว่าจะเป็น

เรื่องการตัดสิทธิ GSP (Generalized system preference) จากสหภาพยุโรป
การออกเกณฑ์มาตรฐานควบคุม

ต่างๆ ทำให้ความลำบากในการส่งออกมีมากขึ้นเรื่อยๆ
ด้วยเหตุนี้ภาครัฐบาลจึงควรเข้ามาช่วยแก้ปัญหาต่าง ๆ

ที่เกิดขึ้นร่วมกับภาคเอกชน
และส่งเสริมสนับสนุนให้ภาคเอกชนสามารถที่จะแข่งขันกับผู้ส่งออกประเทศอื่นๆ ได้

  - โครงสร้างของอุตสาหกรรม

อุตสาหกรรมการส่งออกอาหารทะเลแช่แข็งและอาหารทะเลกระป๋อง
ทำรายได้ให้กับประเทศไทยเป็นอย่างมาก โดยปี 2543 มีการส่งออกทั้งสิ้นดังนี้

+-------------------+-----------+------------+------------------------+
| ประเภท            | ปริมาณ     | ม          | ตลาด(อันดับ 1,2,3)       |
|                   |           | ูลค่า(ล้านบาท |                        |
+-------------------+-----------+------------+------------------------+
| กุ้งแช่แข็ง           | 1         | 60,270.28  | อเมริกา,ญี่ปุ่น,ออสเตรเลีย   |
|                   | 44,338.00 |            |                        |
| ปลาหมึกแช่แข็ง       |           | 11,462.05  | ญี่ปุ่น,อิตาลี,ไต้หวัน         |
|                   | 83,390.00 |            |                        |
| ปลาแช่แข็ง          |           | 4,352.07   | จีน,มาเลเซีย,ญี่ปุ่น         |
|                   | 2         |            |                        |
| เนื้อปลาแช่แข็ง       | 08,520.00 | 10,111.30  | ญี่ปุ่น,อเมริกา,สิงคโปร์      |
|                   | 1         |            |                        |
| ปลาหมึกกระป๋อง      | 22,809.00 | 118.46     | สเปน,กรีซ,ญี่ปุ่น           |
|                   |           |            |                        |
| ปลาทูน่ากระป๋อง      | 871.00    | 18,701.25  | อ                      |
|                   |           |            | เมริกา,แคนาดา,ออสเตรเลีย |
| ปลาซาดีนกระป๋อง     | 2         | 1,562.44   |                        |
|                   | 44,696.00 |            | อเมริกา,มาเลเซีย,โดมินิกัน  |
| อาหารสุนัขและแมว    |           | 9,025.19   |                        |
|                   | 25,952.00 |            | ญี่ปุ่น,ออสเตรเลีย,อเมริกา   |
|                   |           |            |                        |
|                   | 1         |            |                        |
|                   | 61,292.00 |            |                        |
+-------------------+-----------+------------+------------------------+

ที่มา : department of business economics

ในส่วนของบริษัทฯ ซึ่งมีการส่งออกปลาหมึกแช่แข็งเป็นหลัก ในส่วนของอาหารทะเลแช่แข็ง
และปลาซาร์ดีน

กระป๋องเป็นหลักในส่วนของอาหารทะเลกระป๋อง เมื่อเปรียบเทียบกับยอดส่งออกทั้งหมด
จะเห็นได้ว่ามีสัดส่วนทั้งหมด 4.25% ของการส่งออกปลาซาร์ดีนกระป๋องของประเทศไทย

- สภาพการแข่งขัน

ปัจจุบันมีการแข่งขันกันอย่างรุนแรงมากไม่ว่าจะเป็นผู้ส่งออกของประเทศไทยกันเอง
หรือจะต้องแข่งขันกับผู้ส่งออกของประเทศอื่น ๆ การแข่งขันไม่เพียงแต่เป็นการหาตลาดเท่านั้น
ยังจะต้องแข่งขันกันหาวัตถุดิบที่จะมาป้อน

โรงงานด้วย เพราะในช่วงที่ผ่านมาจำนวนวัตถุดิบที่ได้มาไม่เพียงพอกับจำนวนโรงงานที่มีอยู่
ปัจจุบันมีโรงงานอาหาร

ทะเลแช่แข็งอยู่มากมายในประเทศไทย มากกว่า 150 โรงงาน ส่วนใหญ่จะตั้งอยู่ที่
จังหวัดสมุทรสาคร และ ทางจังหวัดชายฝั่งทะเลของภาคใต้เช่น สงขลา,สุราษฎร์ธานี
ในส่วนนี้ถือได้ว่าประมาณ 30-40 โรงงานเป็นโรงงานขนาดใหญ่ โดยดูได้จากกำลังการผลิต
ที่สามารถรองรับวัตถุดิบได้มากกว่า 40 ตัน/วัน สำหรับโรงงานที่บริษัทฯ
ถือได้ว่าเป็นโรงงานขนาดใหญ่ 1 โรง (ที่สงขลา ) และขนาดกลาง 1 โรง (ที่สุราษฎร์ธานี)
ในส่วนโรงงานอาหารทะเลกระป๋อง มีอยู่มากเช่นกัน มากกว่า 60โรงงาน ทั่วประเทศ
ส่วนใหญ่ตั้งอยู่ที่ภาคกลางและภาคใต้ ซึ่งโรงงานผลิตอาหารทะเลกระป๋องของบริษัทฯ
ถือได้ว่าเป็นโรงงานขนาดกลาง สำหรับวัตถุดิบที่ป้อนโรงงานของบริษัทฯ ทั้งอาหารทะเลแช่แข็ง

และอาหารทะเลบรรจุกระป๋องส่วนใหญ่เป็นปลาและหมึก ซึ่งจับได้จากอ่าวไทย
ทะเลอันดามันและแถบทะเลจีนใต้

และเรือประมงจะนำมาขึ้นท่าเทียบเรือประมงแถบจังหวัดชายฝั่งทะเลทางภาคใต้ทั้งสองฝั่ง
ซึ่งปัจจุบันทางบริษัทฯ ก็

ยังพยายามรักษาสัดส่วนปริมาณการซื้อวัตถุดิบอยู่ได้

บริษัท ขอนแก่นคอร์เปอเรชั่น(1990) จำกัด

อุตสาหกรรมการจำหน่ายอาหารทะเลแช่แข็งที่ภาคตะวันออกเฉียงเหนือและจังหวัดใกล้เคียงได้มีการขยาย

เติบโตมากในช่วง 3-4 ปี ที่ผ่านมา
เพราะคนไทยภาคตะวันออกเฉียงเหนือนิยมบริโภคอาหารทะเลมากขึ้น โดยดูได้จากยอดจำหน่ายของ
บริษัทขอนแก่นคอร์เปอเรชั่น(1990) จำกัด ในช่วง 4 ปีที่ผ่านมา และการเพิ่มขึ้นของจำนวน

ห้องเย็นในภาคตะวันออกเฉียงเหนือ ปัจจุบันมากกว่า 10 แห่ง (เฉพาะที่จังหวัดขอนแก่น 4 แห่ง)
ในส่วนของบริษัทฯ

มีห้องเย็นที่มีความสามารถเก็บอาหารทะเลแช่แข็งได้ 500 ตัน ซึ่งถือได้ว่าอยู่ในระดับกลาง
เมื่อเปรียบเทียบกับคู่แข่ง

ในจังหวัดขอนแก่นและจังหวัดใกล้เคียง ถึงแม้ว่าลักษณะประกอบธุรกิจจะเป็นแบบซื้อมาขายไป
โดยการเก็งกำไรของ

สินค้าที่นำมาเก็บ
แต่ปัจจุบันเมื่อมีการเพิ่มจำนวนห้องเย็นในภาคตะวันออกเฉียงเหนือทำให้การแข่งขันในธุรกิจนี้เพิ่ม

ขึ้นด้วย

      

3.3 การจัดหาผลิตภัณฑ์ หรือบริการ

  (ก.) ที่ตั้งโรงงานที่ผลิตหรือบริการ

       บริษัท ซีฮอร์ส จำกัด(มหาชน)

       สำนักงานใหญ่ : ที่ดิน 100 ไร่ 3 งาน 92.8 ตารางวา

       และโรงงาน เลขที่ 199 ถ.จะนะ-สงขลา ต.ทุ่งหวัง อ.เมือง จ.สงขลา

       ( เนื้อที่ 13 ไร่ เป็นระบบกำจัดน้ำเสีย)

      

       โรงงานที่ดอนสัก : ที่ดิน 22 ไร่ 3 งาน 62 ตารางวา (เนื้อที่โรงงานและ

       สำนักงาน 13 ไร่ 72 ตารางวา)

       เลขที่ 199 ถ.ดอนสัก-ขนอม หมู่ 8 ต.ดอนสัก อ.ดอนสัก

       จ.สุราษฏร์ธานี

          

  บริษัท ขอนแก่นคอร์เปอเรชั่น (1990) จำกัด

สำนักงาน : ที่ดิน 10 ไร่

และห้องเย็น      เลขที่ 159/1 หมู่ที่ 5 ถนนเมืองเก่า อ.เมือง จ. ขอนแก่น

      (ข.) กำลังการผลิตและปริมาณการผลิต    

บริษัท ซีฮอร์ส จำกัด(มหาชน)

       - กำลังการผลิตและปริมาณการผลิตจริง

      กำลังการผลิตเต็มที่ (หน่วย : ตัน)

ปี 2543 ปี 2542 ปี 2541

      อาหารทะเลแช่แข็ง 15,360 15,360 15,360

 โดยสมมติฐาน ที่การผลิต 300วัน/ปี วันละ 8 ชั่วโมงหรือ 1 กะ

      อาหารทะเลกระป๋อง 13,500 6,300 6,300

โดยสมมติฐาน ที่การผลิต 300วัน/ปี วันละ 8 ชั่วโมงหรือ 1 กะ

      ปริมาณการผลิตจริง (หน่วย : ตัน)

      โดยคิดจากการผลิตจริงประมาณปีละ 300วัน และเฉลี่ยวันละ 8 ชั่วโมง หรือ 1 กะ

       ปี 2543 ปี 2542 ปี 2541

      อาหารทะเลแช่แข็ง 7,992 7,043 7,251

       (ผลิตเฉพาะโรงงานที่สงขลาและโรงงานดอนสัก)

      อาหารทะเลกระป๋อง 3,455 5,879 7,628

      

      การใช้กำลังการผลิต (%)

      

      อาหารทะเลแช่แข็ง 52.03 45.85 47.21

      

      อาหารทะเลกระป๋อง 25.59 93.32 99.52

      

      อัตราเพิ่ม (ลด) ของปริมาณการผลิต (%)

                   ปี 2543 ปี 2542 ปี 2541

      อาหารทะเลแช่แข็ง 13.47 (1.35) (9.42)

      อาหารทะเลกระป๋อง (41.23) (12.49) 14.91

      

บริษัท ขอนแก่นคอร์เปอเรชั่น (1990) จำกัด

       กำลังความจุของห้องเก็บสินค้า/ ปริมาณสินค้าคงคลังโดยเฉลี่ยในห้องเก็บ

กำลังความจุของห้องเก็บสินค้า (หน่วย : ตัน)

       ปี 2543 ปี 2542 ปี 2541

      อาหารทะเลแช่แข็ง 560 300 300

       ปริมาณสินค้าคงคลังรอจำหน่ายโดยเฉลี่ย (หน่วย : ตัน)

  ปี 2543 ปี 2542 ปี 2541

529.27 297.6 181

       (ค.) วัตถุดิบ (Raw material) และผู้จำหน่ายวัตถุดิบ (supplier)

วัตถุดิบที่สำคัญคือ กุ้ง ส่วนใหญ่ได้มาจากฟาร์มเพาะเลี้ยงในพื้นที่จังหวัดใกล้เคียง ซึ่งมีตลอดทั้งปี
ส่วนสัตว์น้ำอื่น ๆ คือกุ้งทะเล ปลา ปลาหมึก หอย ที่ขึ้นอยู่กับฤดูกาลนั้น บริษัทฯ
ได้ขยายแหล่งวัตถุดิบไปทั้ง 2 ฝั่งทะเลของอ่าวไทย กล่าวคือฝั่งทะเลอ่าวไทยที่จังหวัดสงขลา
สุราษฎร์ธานี นครศรีธรรมราช ปัตตานี นราธิวาส และฝั่งทะเลอันดามันที่จังหวัดระนอง สตูล กระบี่
ตรังและภูเก็ต อย่างไรก็ตามทางบริษัท
ก็ได้มีการพยายามที่จะนำเข้าวัตถุดิบจากต่างประเทศในอนาคต

      

  ------------------ ---------- ---------- ---------- ---------- ----------
  ราคากุ้งที่ขนาด        2543       2542       2541       2540       2539

  30 ตัว/ก.ก.         550        380        360        550        230

  40 ตัว/ก.ก.         380        280        250        400        200

  50 ตัว/ก.ก.         260        240        200        300        175
  ------------------ ---------- ---------- ---------- ---------- ----------

       เนื่องจากราคากุ้งตลอดปี 2543 มีราคาเฉลี่ยสูงกว่าปี 2542
ทำให้ต้องใช้ เงินหมุนเวียนสูงมาก เพื่อจะรักษากำลังการผลิตให้คงไว้ ในระดับสูงกว่าจุดคุ้มทุน
ในขณะที่สภาพคล่องทางการเงินของบริษัทฯ มีอยู่จำกัด
ทำให้ทางคณะบริหารมีความเห็นว่าจะต้องทำการผลิตปลาหมึกเป็นหลัก เนื่องจากราคาวัตถุดิบต่ำกว่า
ซึ่งเหมาะสมกับสภาพคล่องที่เป็นอยู่ และเป็นการรักษากำลังการผลิตอย่างหนึ่ง
อย่างไรก็ตามช่วงกลางปี 2543 ทางคณะกรรมการบริหารมีความเห็นว่าจะต้องทำการผลิตกุ้งบ้าง
เพื่อจะได้เป็นการกระจาย ตลาดผลิตภัณฑ์ ทางบริษัทฯ จึงได้เริ่มมีการส่งออกกุ้งบ้างแล้ว

  ------------------ ---------- ---------- ---------- ---------- ----------
  ราคาเฉลี่ยปลาหมึก     2543       2542       2541       2540       2539

  ปลาหมึกกล้วย         58         60         60         75         70

  ปลาหมึกเจาะ         40         40         38         45         40

  ปลาหมึกสาย          22         24         27         28         22
  ------------------ ---------- ---------- ---------- ---------- ----------

       ในส่วนของผู้จำหน่ายวัตถุดิบ เนื่องจากทางบริษัทรับซื้อจากผู้จำหน่ายวัตถุดิบโดยทั่วไป
ขึ้นอยู่กับราคาและคุณภาพของวัตถุดิบ ซึ่งในปัจจุบันที่ปัจจุบันที่เป็นอยู่ทางบริษัทฯ ได้ทำการซื้อวัตถุดิบ
จากผู้จำหน่ายวัตถุดิบภายในประเทศ เกือบทั้งหมด โดยได้นำเข้าวัตถุดิบจากต่างประเทศบ้างแล้ว

             

(ค.) ขั้นตอนการผลิตและเทคโนโยลี่การผลิต

-   บริษัท ซีฮอร์ส จำกัด(มหาชน)

      

       แผนภาพแสดงขั้นตอนการผลิต

  1.จัดซื้อวัตถุดิบที่สดสะอาด

  2.ล้างทำความสะอาด

อาหารทะเลแช่แข็ง อาหารทะเลบรรจุกระป๋อง

3.แปรรูปตามความต้องการ 3. ผ่านกระบวนการทำให้สุก

4.ล้างทำความสะอาดอีกครั้ง 4. บรรจุกระป๋อง

5.คัดขนาดและคุณภาพ แล้วชั่ง 5. เติมส่วนผสมปรุงรส

น้ำหนักตามที่กำหนด

6.ตรวจสอบขนาดและคุณภาพ 6. เข้าเครื่องปิดฝากระป๋อง

7.แช่แข็ง โดย CONTACT PLATE 7. อบผ่านความร้อนโดย RETORT

8.บรรจุหีบห่อ 8. นำไปเก็บไว้เพื่อปิดฉลาก และ

รอการนำส่งถึงมือลูกค้าต่อไป

9. เก็บไว้ในห้องเย็นเพื่อรอการส่งออก

ในส่วนของบริษัทย่อยอีกแห่งหนึ่ง คือ บริษัท ขอนแก่นคอร์เปอเรชั่น(1990) จำกัด
ไม่มีขั้นตอนการผลิตเพราะทำธุรกิจแบบซื้อมาขายไป

เทคโนโลยี่การผลิต

การผลิตอาหารทะเลแช่แข็ง

การผลิตอาหารทะเลแช่แข็ง จะไม่มีการใช้เทคโนโลยีเฉพาะ
ส่วนใหญ่เป็นการนำวัตถุดิบจากทะเลมาล้างทำความสะอาดและแปรรูป ตามความต้องการของลูกค้า
ซึ่งส่วนใหญ่ยังใช้แรงงานคนอยู่ ปัจจุบัน เครื่องจักรที่ทางบริษัทฯ มีอยู่ เช่นเครื่องล้างวัตถุดิบ
เครื่องทำน้ำแข็งเกร็ด เครื่อง I.Q.F. (INDIVIDUAL QUICKLY FROZEN) เครื่องทำความเย็น
(CONTACT FREZZER) และเครื่องบรรจุภัณฑ์ มีความเพียงพอกับสินค้าที่บริษัทฯ
กำลังผลิตอยู่ที่จะสามารถแข่งขันในการผลิตกับคู่แข่งอื่น ๆ ได้ ส่วนบุคลากร ปัจจุบันทางบริษัทฯ
ในส่วนของอาหารทะเลแช่แข็ง มีบุคลากรรวมทั้งสิ้นประมาณ 1,080 คน แยกเป็นพนักงานประมาณ
180 คน และคนงานประมาณ 900 คน ซึ่งถือได้ว่าเพียงพอต่อกำลังการผลิตที่เป็นอยู่
ส่วนความเป็นไปได้ในการนำเทคโนโลยี ใหม่ ๆ เข้ามาใช้ ทาง บริษัทฯ
ได้มีนโยบายที่จะแสวงหาเทคโนโลยีใหม่ ๆ มาใช้ ขึ้นอยู่กับผลิตภัณฑ์ที่ผลิตด้วย ปัจจุบัน ทางบริษัทฯ
ได้นำเครื่องจักรที่ช่วยเกี่ยวกับการบรรจุภัณฑ์ เข้ามาใช้ในการผลิตเพิ่มขึ้น
ได้นำระบบการควบคุมคุณภาพ ISO9002 มาใช้ในการควบคุมกระบวนการผลิต
ซึ่งจะช่วยให้ทางลูกค้ามีความมั่นใจในคุณภาพของสินค้าของบริษัทฯ ได้มากขึ้น ซึ่งทางบริษัทฯ ได้รับ
CERTIFICATE ISO 9002 อย่างเป็นทางการแล้วเมื่อเดือน กุมภาพันธ์ 2543

การผลิตอาหารทะเลกระป๋อง

การผลิตอาหารทะเลกระป๋อง จะไม่มีการใช้เทคโนโลยีเฉพาะ
เพราะส่วนใหญ่เป็นการนำวัตถุดิบมาล้างและบรรจุลงกระป๋อง และมีการเติมส่วนผสมต่าง ๆ
(INGREDENT) ลงไปในกระป๋อง ส่วนผสมต่าง ๆ นี้จะมีสูตรในการผสมลงไป
ขึ้นอยู่กับความต้องการของลูกค้าโดยเฉพาะเป็นราย ๆ ไป ปัจจุบันทางบริษัทฯ
มีเครื่องจักรในการผลิต เช่นเครื่องล้างวัตถุดิบ เครื่องปิดฝากระป๋อง และ RETORT
เพียงพอกับปริมาณที่ต้องการผลิตอยู่ การนำเทคโนโลยีใหม่ ๆ
มาใช้ส่วนใหญ่เป็นการช่วยเกี่ยวกับการลดเวลาการปิดฝากระป๋อง และการบรรจุภัณฑ์
ซึ่งเครื่องจักรทั้งหมดที่มีอยู่เพียงพอและสามารถจะแข่งขันกับคู่แข่งได้ ปัจจุบัน
ทางด้านส่วนอาหารทะเลกระป๋อง มีบุคลากรทั้งสิ้นประมาณ 300 คน เป็นพนักงานประมาณ 70 คน
และคนงานประมาณ 230 คน เช่นเดียวกับการผลิตอาหารทะเลแช่แข็ง
การผลิตอาหารทะเลกระป๋องก็ได้นำระบบการควบคุมคุณภาพ ISO9002 มาใช้ในการควบคุมการผลิต
และก็ได้ CERTIFICATE ISO 9002 อย่างเป็นทางการ เป็นที่เรียบร้อยแล้วเช่นกัน
เมื่อเดือนกุมภาพันธ์ 2543

      

       (ง.) ผลกระทบต่อสิ่งแวดล้อม

      เนื่องจากเป็นอุตสาหกรรมผลิตอาหาร โดยการล้างทำความสะอาด
และการแปรรูปแล้วนำไปบรรจุในรูปสินค้ากึ่งสำเร็จรูปและสำเร็จรูป (READY TO EAT)
ซึ่งใช้วัตถุดิบส่วนใหญ่จากธรรมชาติ (อาหารทะเล)
จึงมีผลระทบน้อยมากแก่สิ่งแวดล้อมอย่างไรก็ตาม ทางบริษัทฯ
ก็ได้ปฏิบัติตามกฎระเบียบของกระทรวงอุตสาหกรรม โดยว่าด้วยการรักษาสิ่งแวดล้อม
อย่างเคร่งครัด ซึ่งทางอุตสาหกรรมจังหวัดได้เข้ามาช่วยดูแลในส่วนนี้อยู่
เกี่ยวกับกระบวนการบำบัดน้ำเสีย และน้ำทิ้งออกนอกโรงงาน และทางบริษัทฯ
ได้ทำการว่าจ้างบริษัท ศรีตรังเมนเน็จเมนต์ซาย จำกัด เป็นผู้ควบคุมดูแลกระบวนการบำบัดน้ำเสีย
และความสะอาดของน้ำทิ้งออกนอกโรงงานของบริษัทฯ อยู่ ซึ่งไม่มีปัญหาเกี่ยวกับมวลชน
ย่านใกล้เคียงกับที่ตั้งของโรงงานแต่อย่างใด